Danielius Vėbra

Danielius Vėbra (1950 m. liepos 1 d. Pagiriuose, Kėdainių rajone)  – Lietuvos operos dainininkas, Kauno valstybinio muzikinio teatro solistas, baritonas, pedagogas.Lina Syankevičiūtė, „Danielius Vėbra“, Visuotinė lietuvių enciklopedija, www.vle.lt 

 Biografija 
Baigęs vidurinę mokyklą, Gabrielius Vėbra 1972–1976 m. mokėsi solinio dainavimo Juozo Gruodžio aukštesniojoje muzikos mokykloje pas dėstytoją Ana Turovska-Ūsienę, vėliau, 1976–1981 m., vokalo meistriškumą tobulino Lietuvos Valstybinėje konservatorijoje Vaclovo Daunoro dainavimo klasėje. Besimokydamas konservatorijoje 1978–1981 m. dirbo konservatorijoje metodininku.„Danielius Vėbra. Išsilavinimas. Įgytas mokslo laipsnis ir/ ar kvalifikacija“, VDU Muzikos akademija, 2018.01. Kauno valstybinio muzikinio teatro archyvas, segtuvas „Danielius Vėbra“ „Danielius Vėbra. Teatro solistų trupė“, Kauno valstybinio muzikinio teatro archyvas, Segtuvas „Danielius Vėbra“, www.muzikinistratras.lt http://www.muzikinisteatras.lt/#/Solistai.html

Nuo 1981 m. Gabrielius Vėbra Kauno valstybinio muzikinio teatro solistas.

 Vaidmenys 

Solistas sukūrė per 30 pagrindinių vaidmenų operose, operetėse ir miuzikluose. Tame tarpe Alfijaus vaidmenį Pietro Maskanio „Kaimietiška garbė“, Sebastiano Eugeno d’Albert’o „Slėnis“, Šarpleso Džiakomo Pučinio „Madam Baterflai“, Tonijaus Rudžero Leonkavalio „Pajacai“, Guljelmo Volfgango Amadeaus Mczarto „Visos jos tokios“, Rigoleto ir Žermono vaidmens Džuzepės Verdžio operose „Rigoletas“, ir „Traviata“, Valentino Šarlio Guno „Faustas“, Žeraro Umberto Džordano „Andrė Šenjė“, Krėvės Giedriaus Kuprevičiaus „Kipras, Fiodoras ir kiti“ ir kitus.

 Kita kūrybinė veikla 

1995 m. kartu su Gediminu Maciulevičiumi ir Benjaminu Želviu įkūrė ansamblį „Baritonų trio“,„Operetė Kauno pilyje“ sulaukė ypatingo svečio, 2016 07 05  su kuriuo daug koncertavo po Lietuvą ir išleido keletą garso kasečių ir kompaktinių plokštelių įrašų, kuriais siekė propaguoti lengvuosius sceninės muzikos žanrus – operetę ir miuziklą.

2002 m. kartu su Gediminu Maciulevičiumi ir Benjaminu Želviu ir Laimute Kuzmickaite-Milašiene, buvo vienas iš tarptautinio kasmetinio muzikos festivalo “Operetė Kauno pilyje” iniciatorių.Rasa Rožinskienė, „Operetės festivalis: gimęs iš optimizmo, augintas su meile“, Kauno diena, 2022-06-26, www.kauno.diena.lt 

Dar vienas „Baritonų trio“ veiklos baras, susijęs su operetės žanro populiarinimu, buvo radijo laidos „Pūko“ radijo stotyje.Giedrius Prunskus, „Kauno muzikinio teatro legenda“, Kauno diena, 2016 10 24, www.kauno.diena.lt 

 Pedagoginė veikla 

1988 m. solistas pradėjo ir pedagoginę veiklą – dirbo dainavimo katedros dėstytoju Lietuvos Valstybinėje konservatorijoje, o nuo konservatorijos Kauno fakulteto įsteigimo 1989 m. čia dėstė solinį dainavimą. Nuo 2002 m. buvo Kauno fakulteto solinio dainavimo katedros lektorius, o nuo – 2010 m. – Lietuvos muzikos ir teatro akademijos Kauno fakulteto (LMTA KF) dirbo dainavimo katedros docento pareigose. Nuo 2011 m. Danielius Vėbra Dainavimo katedros docentas Vytauto Didžiojo Universiteto Muzikos akademijoje.

Per savo pedagoginio darbo laikotarpį VDU Muzikos akademijos solinio dainavimo katedroje Danielius Vėbra išleido 15 absolventų, parašė dvi metodines knygas. 2001 m. Danielius Vėbra parašė ir išleido knygą „Vokalinės metodikos pagrindai jaunajam vokalistui“.

 Visuomeninė veikla 

Dažnai dalyvavo kaip komisijos narys muzikiniuose konkursuose, tokiuose kaip 2014 m. Kauno miesto ir rajono IX-ajame patriotinės dainos konkurse kariuomenės dienai bei vaikų ir moksleivių televizijos konkurse “Dainų dainelė”, 2015 m. Kauno miesto ir rajono X-ąjąme patriotinės dainos konkurse kariuomenės dienai, bei 2016 m. Kauno miesto ir rajono XI-ajame patriotinės dainos konkurse kariuomenės dienai ir kt.

Danielius Vėbra yra „Operetės Gerbėjų klubo“ įkūrėjas bei „Tarptautinio Liutauro Vėbros vardo obojininkų konkurso“ globėjas.Kauno Juozo Naujalio Muzikos gimnazija, „VII Tarptautinis Liutauro Vėbros obojininkų konkursas 2018“ 

1988 m. solistas buvo išrinktas teatro profesinės sąjungos draugijos pirmininku. Tais pačiais metais buvo Lietuvos persitvarkymo Sąjūdžio steigiamo suvažiavimo delegatu

 Apdovanojimai 
2007 m. liepos 6 d. apdovanotas ordino „Už nuopelnus Lietuvai“ medaliu.Lietuvos teatro sąjunga, „Teatro sąjungoje Kauno muzikinio teatro solistas D Vėbra ir jo mokiniai“, Kauno valstybinio muzikinio teatro archyvas, Segtuvas „Danielius Vėbra “ 

 Nuorodos 
 Danieliaus Vėbros sukurtų vaidmenų sąrašas

 Šaltiniai 

Kategorija:Lietuvos operos dainininkai
Kategorija:Lietuvos kultūros veikėjai
Kategorija:Baritonai